న్యూఢిల్లీ, జూలై 1: అది 1971 డిసెంబరు 4. భారత్-పాకిస్థాన్ల మధ్య భీకర యుద్ధం జరుగుతోంది.  అప్పుడు భారత యుద్ధ నౌక ‘నిపట్’ను నడుపుతున్న లెఫ్టినెంట్ కమాండర్ బీఎన్ కవినా ఒక వ్యూహం రచించి అమల్లో పెట్టారు. తమ నౌక నుంచి కరాచీ హార్బర్లోకి క్షిపణి ప్రయోగం జరిపి శత్రు లక్ష్యాలను తుత్తినియలు చేశారు. ఆ హఠాత్ పరిణామానికి కకావికలైన పాకిస్థాన్ దారికొచ్చి యుద్ధంలో తన ఓటమిని అంగీకరించింది. కరాచీ హార్బర్పై క్షిపణి దాడికి రూపకల్పన చేసిన బృందంలో ముఖ్యుడైన డేషింగ్ హీరో భారత నేవీ లెఫ్టినెంట్ కమాండర్ బీఎన్ కవినా శుక్రవారం కన్నుమూశారు. ఆయన తన కుమారుడితో కలిసి ఆస్ట్రేలియాలోని అడెలైడ్లో ఉంటున్నారు. కవినా తుదిశ్వాస విడిచారని నావికాదళ ఉన్నతాధికారి ఒకరు చెప్పారు. ఈ దాడిని భారత అధికారులు ‘ఆపరేషన్ ట్రైడెంట్’గా వ్యవహరిస్తున్నారు.భారత్ చారిత్రక విజయంలో ఆయన  కీలక పాత్ర పోషించారు. అందుకే కరాచీ హార్బర్పై దాడి జరిగిన రోజుకు గుర్తుగా భారత నావికా దినోత్సవంగా పాటిస్తారు.
newdhilly, juulai 1: adhi 1971 disembaru 4. bharat-paakisthaanla madhya bheekara yuddham jarugutondi.  appudu bhaarata yuddha nauka ‘nipat’nu naduputunna leftinent commander bn kavina oka vyuham rachinchi amallo pettaaru. tama nauka nunchi karachi harbarloki kshipani prayogam jaripi shatru lakshyaalanu tuttiniyalu chesaru. aa hatat parinaamaaniki kakaavikalaina pakisthan daarikochi yuddhamlo tana otamini angeekarinchindi. karachi harberpy kshipani daadiki roopakalpana chesina brundamlo mukhyudaina dating heero bhaarata nevi leftinent commander bn kavina sukravaaram kannumuusaaru. aayana tana kumaruditho kalisi austrelialoni adelidelo untunnaru. kavina tudishwasa vidichaarani naavikaadala unnataadhikaari okaru cheppaaru. ee daadini bhaarata adhikaarulu ‘aperation trident’gaa vyavaharistunnaaru.bharat chaaritraka vijayamlo aayana  keelaka paatra pooshinchaaru. anduke karachi harberpy daadi jarigina rojuku gurtugaa bhaarata navika dinotsavamgaa paatistaaru.